|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | **Odluka o izmjenama i dopunama Odluke o komunalnom redu** |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za obnovu, izgradnju, prostorno uređenje, graditeljstvo, komunalne poslove i promet |
| **Vrijeme trajanja savjetovanja** | 25.3. - 24.04.2022. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| **Red. br.** | **Predstavnici javnosti (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/**  **prijedloga** | **Prihvaćanje/ neprihvaćanje primjedbe/ prijedloga sa obrazloženjem** |
| 1. | Gradski ured za gospodarstvo, ekološku održivost i strategijsko planiranje | Članak 1. | Predlaže se korekcija istočne granice obuhvata gradnje podzemnih spremnika na način da istočna granica zone bude Šubićeva ulica.  Područje između Šubićeve, Branimirove i Heinzelove ulice nije u zoni A zaštite, novije je gradnje, te se predlaže omogućavanje gradnje nadzemnih spremnika.  Prijedlog novog obuhvata:  „Područje užeg centra Grada Zagreba iz stavka 1. obuhvaća područje omeđeno ulicama (uključujući obje strane ulica i trgove) na zapadu Ulicom Republike Austrije do Ulice Vatroslava Jagića, na jugu Ulicom Vatroslava Jagića, Jukićevom ulicom, Ulicom Đure Crnatka, Ulicom Josipa Runjanina, Mihanovićevom ulicom, Haulikovom ulicom, Ulicom Grgura Ninskog, Ulicom kneza Branimira do križanja s Avenijom Marina Držića; na istoku Avenijom Marina Držića, Trgom kralja Petra Krešimira IV i Ulicom Pavla Šubića do Trga Eugena Kvaternika, na sjeveru Trgom Eugena Kvaternika, Vlaškom ulicom, Trgom svibanjskih žrtava 1995., Trgom Josipa Langa, Ribnjakom do križanja s Ulicom Henrika Degena, Ulica Tome Mikloušića na zapadu, Tkalčićevom ulicom do Stuba Bartola Felbingera do Ulice Pavla Radića, na sjever do Ilirskog trga, na jug do Vrazovog šetališta do Dubravkinog puta, Dubravkinim putem do Tuškanca, Ulica Ivana Dežmana, Ilicom na zapad do Britanskog trga, Britanski trg te Ilicom do križanja s Ulicom Republike Austrije | Prihvaća se |
| 2. | Suzana Dobrić | Načelna primjedba  Pronaći kriterije i model za grupiranje kontejnera kod višestambenih zgrada za više ulaza, odnosno kućnih brojeva. | U postupku je pronalaženje modela kojim bi se omogućilo u pojedinim slučajevima zajedničko korištenje spremnika za komunalni otpad. | Prijedlog je u razmatranju i primijeniti će se ovisno o mogućnostima |
|  |  | čl. 1. (koji se odnosi na čl. 87.) | Odlukom je predviđeno da podzemne spremnike na području užeg centra Grada Zagreba gradi o svom trošku Grad, a građevine gotove konstrukcije za smještaj spremnika gradi o svom trošku korisnik javne usluge sakupljanja komunalnog otpada, odnosno vlasnik zgrade.  Smatramo da predloženo rješenje nije pravično jer će sve zgrade izvan užeg gradskog središta gdje nije propisana izgradnja podzemnih spremnika zbog primjene ove odluke imati značajne troškove koji mogu ugroziti redovito održavanje zgrade. Iako još nisu poznati troškovi postavljanja boksova za spremnike, zbog stanja na tržištu građevinskog materijala očekivano je da će one biti visoke s tendencijom rasta. Stoga smatramo da je potrebno pronaći model sufinanciranja kako bi se zgradama olakšao prelazak na novi način sakupljanja otpada | Zgrade bi unutar svojih prostora trebale imati prostorne mogućnosti za smještaj spremnika za komunalni otpad i većina zgrada ih ima. Samo za zgrade u užem centru Grada Zagreba koje nemaju prostornih mogućnosti za smještaj spremnika unutar svojih nekretnina za korisnike javne usluge sakupljanja komunalnog otpada predviđa se gradnja podzemnih spremnika, kako bi se očuvala povijesno urbana jezgra i urbanističko-arhitektonski značaj samoga prostora. S obzirom na to da uže središte Grada predstavlja zaštićeno područje, Grad je na sebe preuzeo obvezu izgradnje podzemnih spremnika jer je njihova izgradnja i složenija i skuplja za građane, a kako se radi o gradnji u prostoru pod posebnom zaštitom postupak je dodatno i složeniji. U ostalom dijelu Grada Zagreba omogućeno je postavljanje građevina gotove konstrukcije za smještaj spremnika jer je ocjenjeno da je postavljanje takvih konstrukcija jednostavnije i cjenovno prihvatljive i da građenje gotovih konstrukcije neće predstavljati teret koji vlasnici neće moći podmiriti iz troškova pričuve. Ističemo da se ovdje radi o korištenju površine javne namjene koje je građanima omogućeno bez plaćanja naknade te se slijedom navedenog primjedba ne prihvaća |
|  |  | čl. 2. (koji se odnosi na čl.87a.) | Prilikom procedure izdavanja rješenja i za podzemne spremnike i za nadzemne boksove osim navedenih zatražiti i mišljenje Ministarstva unutarnjih poslova, Ravnateljstva civilne zaštite zbog kontrole prohodnosti vatrogasnih pristupa | U odnosu na vatrogasne pristupe navodimo da će se podzemni spremnici i gotove konstrukcije graditi u skladu s  Pravilnikom o uvjetima za vatrogasne pristupe (Narodne novine 35/94, 55/94 i 142/03) kao i sukladno svim posebnim propisima koji se odnose na predmetnu materiju te navedeni prijedlog nije potrebno posebno propisivati odlukom o izmjenama i dopunama Odluke o komunalnom redu |
|  |  | čl. 3. (koji se odnosi na čl. 87b.) | Odlukom je predviđeno uklanjanje građevine gotove konstrukcije o trošku vlasnika bez prava na naknadu štete u tri slučaja:  -ako se ne pridržava uvjeta određenih rješenjem,  -ako se promijene prostorno-prometni uvjeti, -ako je površinu javne namjene potrebno koristiti za sadržaje koji su od interesa za Grad.  Smatramo kako je uklanjanje o trošku vlasnika potpuno opravdano u slučaju kada se on ne pridržava uvjeta određenih rješenjem. Međutim, smatramo da nije prihvatljivo da se trošak uklanjanja građevine čije je postavljanje inicirao Grad, drugom odlukom Grada, bez krivnje vlasnika zgrade, vlasnik penalizira i na njega prebacuje trošak uklanjanja građevine. | Primjedba se prihvaća |